Tracht Man

Da Tracht Man is a boarischa Comicbuach-Charakter, wo da Kloiber Christopher se 2016 ausdenkt hod. Da Kloiber moind de Comics dazua, verlegt's bei seim eigna Verlag "Plem Plem Productions" und schreibt d'Gschichtn mitm Mehrtens Henning zamm. Seitm Juni 2017 kimmt olle boa Monat a neie Ausgab aussa, und zwar oane auf Houhdeitsch und oane auf Boarisch. D'boarische Ibasetzung schreibt da boarische Youtuber Birger.

Da Tracht Man is a glassischer Superhejd, wo oba-r-aa scho an d'Superhejdn-Parodie grenzt. Er hod recht unspezifische Superkräft: Soi hoaßn, dass ar stoak is und weid hupfa ka, ma oba jeweis as genaue Ausmaß ned kennt. D'Bsundaheit is, doss ar se verwandln ka, je nochdem, wos fia a Bier doss ar drinkt. 

In de oanzejna Ausgam han etliche Querverweis auf d'Comickuitur im Allgemeina oba bsundas aa zur boarischen Folklore, Kuitur und "Populärkuitur" (z. B. da Woiperdinger, as Schofkopfa, da Brandna Kaschba oda da Pumuckl) genau aso wia zur boarischn Gschicht und Zeitgschicht (z. B. d'Guglmana und as Raumfahrprogramm Bavaria One) drinnad.

 Ausgam 
Seitm Juni 2017 han scho zwanzg Ausgam, zwoa Sunderaugsam und oa "Tracht Man präsentiert" aussakemma.

 Hauptserie 
De regulärn Heftl kemman oiwai zugleich als "Bairische Fassung" in Boarisch und als "Reguläre Ausgabe" (in Hochdeitsch) raus, aba mit unterschiedliche Titelbuidln. Obendrei gibts vo de meisten au no "Variant-Cover" oiso des gleiche Heftl aba mit am andan Titlbuild, meist vo am bekannten Zeichner gmacht.  Vo Ausgab 5 o hods fia beide imma nur an hochdeitschn Titl.  De meistn Gschichtn spuin  anam bschtimtn Ploz/Urt, fast alwei in Bayern.

 Numma  Vo  Boarische Ausgab  Hochdeitsche Ausgab  Ort  1  06/2017  Tracht Man und as Oa vom Lindwurm  Tracht Man und das Ei des Lindwurms  Minga  2  10/2017  Tracht Man und de Schpui vom Nepomuckl  Tracht Man und die Spiele des  Nepomuckl  Minga auf da Wiesn  3  04/2018  D'Nacht vom Schwan  Die Nacht des Schwans  Fiassa  4  2018  Midanand gegan Blitzpöbel  Vereint gegen den Blitzpöbel!  Berlin und Wiazbuag  5  2019  Bavariana erwacht!  Niamberg  6  10/2019  Mission: Mond!  Aufm Mond  7  05/2020  Tracht Man im Reich des Boandlkramers!  Jenseits und Rousnham  8  10/2020  Bavariana, die bayerische Superheldin!  Freising  9  2021 Kampf im Untergrund!  Ream  10  2021  Der Eroberer Teil 1  Minga  11  2021  Der Eroberer Teil 2  Umara Minga  12  2022 Weihnachten in Nürnberg  Niamberg  13  2022  Besuch aus Japan  Minga in da Residenz  14  2022  Nachtschicht  Augschbuag  15  02/2023  Dein Freund und Helfer  Augschbuag  16  2023  Urlaub in Österreich  Wean  17  01/2024  Die Kapsel  Arrdeng  18  2024  Boarisches Battle Royal  Fränkische Schweiz  19  2024  Der boarische Prometheus  Inglstod  20  04/2025  Der Kopfgeldjäger  Bassau / Eging am See

Angekündigt san, Stand Juni 2025, no drei Heftl:

 Numma  Vo  Boarische Ausgab  Hochdeitsche Ausgab  Ort  1  2025  Die Rache der C-Schurken    2    Der weisse Sheriff   3     (Mission in Japan)   Japan

 Sunderheftl 

Es gabad zwoa Sundaheftl. Des erst is vom Juni 2019 und hoast Tracht Man gegen den Wolpertinger, des zwoate is vom Februar 2020 und hoast "Tracht Man gegen den Erlkönig". Beide san in am größeren Format (ca. Din A4) und blos auf Boarisch erschienen. 

 Tracht Man präsentiert... 
 Boarische G'schichten: Notruf aus da Bierkruagstodt! Mid dabei: Tracht Man und Bazi-Boy, der Wunderbua!

Des Heftl gibts in zwao Versionen, in Boarisch mit am Titl-Bildl im "Siver Age Style" und in Hochdeitsch im "Ehapa Style".

 Welsche Ausgabn 

A poar Ausgabn sin a in andre Sprochn erschina, di Numman 1, 2, 3 und "Tracht Man präsentiert" Numma 1 gibts af Englisch und di Numma Oans nochamoi in Japanisch und haast dann Baierun no sūpāhīrō torahatoman (), wos au Bayerischer Superheld - Trachmann bedeit.

 Nemcharakter 
In de Tracht Man-Comics kemmand freile aa a Haufa Nemcharakter fia, wo eam hejfand oda in da oa oda andan Weis gega eam spuind. Im Foigadn hánd de Nemcharakter in Freindt und Feindt, a klassische "Rogues gallery", eiteilt.

 Freindt 
 Kurt: Da Kurt is am Tracht Man sei Hejfa vo da Zentrale aus. Er bleibt oiwei drom in da Oktoberfestung, eanana fliagadn Hauptbasis, vo wo aus ar mitm Tracht Man per Funk in Kontakt bleibt und erm Hilfestellung leist.
 Da Schwan: Da Schwan is da erste Superhedjnkolleg, wo da Tracht Man drifft (Heftl 3). Der hod sei Hauptquartier untahoi vom Schloss Neuschwanstein in a Grottn, de wos ar "Schwanenhöhle" hoaßt. Seine Hauptgegner hánd d'Guglmana (schau drunt). Genau wia de hod ar aa d'Graft vo de "Brennadn Bratzn", grod doss de sein blau hánd.
 Bavariana (Vroni Macht)
 D'Germen
 Boandlkramer

 Feindt 
 Dr. Fargo
 Nepomuckl
 D'Guglmana
 Blitzpöbl
 Da Trumpf
 Da Henker

 Im Netz 
 D'offizielle Internetseitn